Në bazë të nenit 268, par. 23 dhe nenit 270 të Ligjit mbi Shoqëritë Ekonomike ("Fl. zyrt e MZ", nr. 65/20, 146/21, 04/24), nenit 38 par. 1 pika. 2 dh 14 të Ligjit mbi Vetëqeverisjen Lokale ("Fl. zyrt e MZ", nr. 02/18, 34/19, 38/20, 50/22, 84/22), nenit 55 par. 1 dhe 2 të Ligjit mbi Mbrojtjen e Natyrës („Fl. zyrt e MZ” nr. 54/16,18/19, 84/24) dhe nenit 53 par. 1 pika 2 dhe 14 të Statutit të Komunës së Tuzit ("Fl. zyrt e MZ – Dispozitat komunale", nr. 24/19, 05/20, 51/22, 55/22), e në lidhje me nenin 15 të Vendimit mbi Shpalljen e Monumentit të Natyrës „Kanioni i Cemit” („Fl. zyrt e MZ – Dispozitat komunale”, nr. 31/22) Kuvendi i Komunës së Tuzit, në mbledhjen e mbajtur më 03.04.2025 ka sjell

**VENDIMIN**

**Mbi Themelimin e Shoqërisë me përgjegjësi të kufizuar “Monumenti i Natyrës - Kanioni i Cemit” Tuz**

**I DISPOZITAT E PËRGJITHSHME**

**Neni 1**

Kuvendi i Komunës së Tuzit, numri amë 02628988 me seli në Tuz, Tuz pn. Themelon Shoqërinë me përgjegjësi të kufizuar “Monumenti i Natyrës - Kanioni i Cemit” Tuz si shërbim publik, për kryerjen e detyrave të menaxhimit me zonën e mbrojtur Monumenti i natyrës “Kanioni i Cemit” në pajtim me Vendimin mbi shpalljen e Monumentit të natyrës “Kanioni i Cemit” dhe Ligjit mbi Mbrojtjen e Natyrës.

**Neni 2**

Shprehjet që në këtë vendim përdoren për personat fizikë në gjininë mashkullore nënkuptojnë shprehjet e njëjta të gjinisë femërore.

**Neni 3**

Emri i Shoqërisë është Shoqëria me Përgjegjësi të Kufizuar “‘’Spomenik prirode - Kanjon Cijevne’’ / Monumenti i Natyrës – Kanioni i Cemit” Tuzi ( në tekstin e mëtutjeshëm Shoqëria).

Emri i shkurtër i Shoqërisë është sh.p.k. “Monumenti i Natyrës - Kanioni i Cemit” Tuz.

Selia e Shoqërisë është në Tuz, Tuz pn.

**Neni 4**

Shoqëria themelohet si shoqëri njëanëtarëshe.

Themelues i shoqërisë është Kuvendi i Komunës së Tuzit (në tekstin e mëtutjeshëm: Themeluesi)

Shoqëria themelohet për kohë të pacaktuar.

Shoqëria paraqitet në mënyrë autonome në qarkullimin juridik, lidh kontrata dhe kryen veprime të tjera juridike.

Shoqëria përgjigjet për obligimet ndaj personave të tretë me tërë pasurinë e vet.

Themeluesi përgjigjet për obligimet e Shoqërisë deri në nivelin e investimit të vet.

Shpenzimet e themelimit të Shoqërisë ngarkojnë themeluesin.

**Neni 5**

Shoqëria kryen veprimtari me interes për Komunën e Tuzit dhe persona të tjerë juridikë dhe fizikë.

Forma e kryerjes së veprimtarisë ekonomike të Shoqërisë është shoqëria me përgjegjësi të kufizuar.

Shoqëria i kryen punët:

91.04 – Veprimtaria e kopështeve botanikë dhe zoologjikë dhe të parqeve nacionale

- Veprimtarinë e parqeve nacionale (rezervateve të natyrës), përfshirë këtu edhe mbrojtjen e kafshëve të egra.

Shoqëria ka të drejta dhe obligime:

- të sjellë programe vjetore të menaxhimit dhe akteve mbi rendin e brendshëm dhe shërbimin e mbrojtjes;
- të sigurojë shërbimin e mbrojtjes;

- të sjellë plane financiare të mbrojtjes dhe zhvillimit të zonës;

- të sjellë plane vjetore të zhvillimit dhe trajnimit të kuadrove;

- të sigurojë mbarëvajtjen e masave të mbrojtjes së natyrës në pajtim me qëllimet e mbrojtjes, me zonat dhe regjimet e mbrojtjes;
- të ruajë, avancojë dhe promovojë zonat e mbrojtura dhe / ose zonat e rrjetit ekologjik;

- të shënojë zonat e mbrojtura dhe / ose zonat e rrjetit ekologjik;

- të sigurojë zhvillimin pa pengesa të proceseve natyrore dhe shfrytëzimin e qëndrueshëm të zonave të mbrojtura dhe / ose zonat e rrjetit ekologjik;

- të përcjellë gjendjen në zonat e mbrojtura dhe / ose zonat e rrjetit ekologjik; dhe t’ia dërgojë të dhënat organit qeverisës;

- të japë raporte vjetore organit të qeverisjes lokale mbi realizimin e planit të menaxhimit të zonave të mbrojtura dhe zonave të rrjetit ekologjik, gjegjësisht plane vjetore të menaxhimit, masave të marra dhe mjeteve financiare të shpenzuara për zbatimin e masave;

- të kryejë edhe punë të tjera të përcaktuara me ligj dhe me aktin e themelimit.

Veprimtaritë nga paragrafi 1 i këtij neni janë veprimtari me interes publik.

Përveç veprimtarive nga paragrafi 1 i këtij neni, Shoqëria kryen edhe veprimtari që nuk janë veprimtari me interes publik, por të cilat janë të përcaktuara me Statut.

Për veprimtaritë nga paragrafi paraprak i këtij neni, Shoqëria është e detyruar të mbajë evidencë të veçantë kontabiliteti.

Shoqëria, në një shkallë më të vogël, pa u regjistruar në regjistrin gjyqësor, do të kryejë edhe veprimtari të tjera që u shërbejnë veprimtarive të regjistruara në Regjistrin Qendror dhe që zakonisht kryhen krahas atyre veprimtarive, ose që i shërbejnë shfrytëzimit më racional të pasurisë së shoqërisë.

Shoqëria zhvillon aktivitetet e saj në mënyrë që siguron stabilitetin e veprimtarisë, efikasitetin e menaxhimit dhe vendimmarrjes, dhe vendos marrëdhënie afariste brenda kushteve të tregut.

**II TË DREJTAT DHE DETYRIMET E THEMELUESIT**

**Neni 6**

Themeluesi: - sjell aktin e themelimit, ndryshimet dhe plotësimet e aktit të themelimit të Shoqërisë,

 - jep pëlqimin për statutin e shoqërisë,

- shqyrton raportin afarist dhe sjell vendim për shpërndarjen e profitit,

- emëron dhe shkarkon anëtarët e bordit të drejtorëve,

- sjell vendimin mbi ndryshimin e formës, rikonstruktimit dhe likuidimit vullnetar të Shoqërisë

- jep pëlqimin për ndryshimin e emrit, veprimtarisë, selisë dhe kapitalit themelues të Shoqërisë,

- jep pajtimin për çmimore të shërbimeve të përcaktuar nga Bordi i Drejtorëve,

- kryen edhe punë të tjera në përputhje me ligjin, me këtë Vendim dhe Statutin.

**III ORGANET E SHOQËRISË**

**Neni 7**

Organet e Shoqërisë janë Bordi i Drejtorëve dhe Drejtori Ekzekutiv.

Anëtarët e Bordit të Drejtorëve dhe Drejtori Ekzekutiv janë të detyruar të veprojnë me kujdesin e një afaristit të mirë dhe në kryerjen e detyrave të tyre nuk guxojnë ta nënshtrojnë interesin e Shoqërisë interesave private, si dhe ta përdorin kryerjen e funksionit për përfitime materiale ose jomateriale.

**Bordi i Drejtorëve**

**Neni 8**

Bordi i Drejtorëve është organi drejtues i Shoqërisë.

Anëtarët e Bordit të Drejtorëve janë të obliguar të veprojnë me kujdesin e afaristit të mirë dhe gjatë kryerjes së punës së tyre dhe nuk mund të përfaqësojnë interesat e personave të tretë.

**Neni 9**

Bordi i Drejtorëve përbëhet nga 5 anëtarë.

Anëtarët e Bordit të Drejtorëve kryejnë funksionet e tyre me një pagë mujore të përcaktuar.

Bordi i Drejtorëve mblidhet në mënyrë të vlefshme dhe sjell vendime me shumicën e numrit të përgjithshëm të anëtarëve të Bordit.

Mënyra e emërimit të anëtarëve të Bordit të Drejtorëve, të drejtat dhe detyrimet e tyre, mënyra e shkarkimit dhe autorizimet e tyre rregullohen me Statutin e Shoqërisë.

Bordi i Drejtorëve i përgjigjet Themeluesit për punën e tij.

**Neni 10**

**Bordi i Drejtorëve:**

- drejton Shoqërinë dhe i jep udhëzime Drejtorit Ekzekutiv në lidhje me menaxhimin e punëve të Shoqërisë,

- sjell statutin e Shoqërisë, me pëlqimin e Themeluesit,

- emëron drejtorin ekzekutiv,

- i propozon Themeluesit ndryshimin e kapitalit themelues,

- përcakton politikën afariste të Shoqërisë dhe sjell akte për realizimin e saj në pajtim me udhëzimet e Themeluesit.

- bën mbikëqyrjen e menaxhimit të Shoqërisë,

- sjell planin vjetor të punës dhe planin financiar vjetor, me pëlqimin e Themeluesit,

- i propozon Themeluesit miratimin e raportit vjetor mbi realizimin e planit vjetor të punës dhe raportit financiar,

- përcakton çmimoren për ofrimin e shërbimeve të Shoqërisë, në pajtim me Themeluesin

- i propozon Themeluesit shpërndarjen e profitit dhe mënyrën e mbulimit të humbjeve,

- sjell aktin për organizimin e brendshëm dhe sistematizimin e vendeve të punës, në pajtim me kryetarin e Komunës,

- përcakton politikat kontabiliste të shoqërisë dhe politikat e menaxhimit të rizikut,

- jep dhe i anulon prokurimet,

- miraton raportet tremujore të Drejtorit Ekzekutiv për veprimtarinë e Shoqërisë,

- miraton rregulloren e punës së Bordit të Drejtorëve;

- kryen punë të tjera në pajtim me Ligjin dhe Statutin e Shoqërisë.

**Drejtori Ekzekutiv**

**Neni 11**

Drejtori Ekzekutiv është organi udhëheqës i Shoqërisë.

Drejtori Ekzekutiv i përgjigjet Bordit të Drejtorëve për ligjshmërinë, ekonominë dhe efikasitetin e punës së Kompanisë.

Drejtorin Ekzekutiv e emëron Bordi i Drejtorëve në bazë të konkursit publik, për periudhë katërvjeçare.

Kushtet për zgjedhjen e Drejtorit Ekzekutiv përcaktohen me Statutin e Shoqërisë.

**Neni 12**

Drejtori Ekzekutiv:

 - përfaqëson dhe prezanton Shoqërinë,

- lidh kontrata në emër të Shoqërisë,

- organizon dhe udhëheq afarizmin e Shoqërisë,

- menaxhon pasurinë e Shoqërisë,

- zbaton vendimet e Bordit të Drejtorëve,

- vendos për disponimin e mjeteve financiare të Shoqërisë,

- propozon programet dhe planet financiare vjetore për fushat për të cilat është themeluar Shoqëria,

- përgatit propozimin për planin vjetor të punës dhe planin financiar të Shoqërisë,

- përgatit raportin vjetor mbi realizimin e programit vjetor të punës dhe raportin të Shoqërisë,

- vendos për të drejtat, obligimet dhe përgjegjësitë e të punësuarve në përputhje me Ligjin,

- kryen edhe punë të tjera lidhur me punën dhe veprimtarinë e Shoqërisë, në përputhje me Ligjin, me këtë Vendim dhe Statutin e Shoqërisë.

**IV KAPITALI THEMELUES I SHOQËRISË**

**Neni 13**

Kapitali themelues i Shoqërisë përbëhet nga një aksion me vlerë totale prej 1.00 EURO, i cili përbëhet nga investimi financiar i Themeluesit.

Kompania financohet nga të hyrat e realizuara nga kryerja e veprimtarive të regjistruara, nga Buxheti i Komunës së Tuzit, donacionet dhe burimet e tjera në pajtim me ligjin.

**Neni 14**

Financimi i aktiviteteve që kanë karakter të aktiviteteve me interes publik bëhet nga të hyrat vetanake të Shoqërisë, buxheti i Komunës dhe burimet e tjera në pajtim me ligjin.

Mjetet për kryerjen e aktiviteteve që nuk kanë karakter të veprimtarive me interes publik sigurohen nga të ardhurat vetanake të Shoqërisë.

**V PËRFAQËSIMI I SHOQËRISË**

**Neni 15**

Shoqërinë e përfaqëson Drejtori Ekzekutiv, pa kufizime dhe me të gjitha kompetencat.

**Neni 16**

Në kuadër të kompetencave të tij, Drejtori Ekzekutiv mund t'ia japë një personi tjetër autorizimin me shkrim për përfaqësim.

**VI VEPRIMTARIA PUBLIKE DHE TRANSPARENCA E PUNËS**

**Neni 17**

Puna e Shoqatës është publike.

Publiciteti i punës së Shoqatës sigurohet me:

- publikimin e planeve dhe raporteve të punës, si dhe informatave të tjera në përputhje me ligjin,

- njoftimin e publikut për kryerjen e detyrave nga fusha e veprimtarisë së tij,

- sigurimin e qasjes së lirë për informata në përputhje me ligjin,

- në mënyrë tjetër, në përputhje me ligjin.

Dokumentet dhe të dhënat nga paragrafi 2 i këtij neni publikohen në ueb faqen e Shoqërisë.

**Neni 18**

Raportet, informatat dhe të dhënat mbi kryerjen veprimtarisë së Shoqërisë i jep Drejtori Ekzekutiv, ose një person i autorizuar prej tij, e ata janë personalisht përgjegjës për saktësinë dhe kohën e duhur.

Mbikëqyrjen e punës së Shoqërisë e bën organi i qeverisjes vendore, përgjegjës për mbrojtjen e mjedisit.

**VII MBROJTJA E MJEDISIT**

**Neni 19**

Shoqëria, në kryerjen e veprimtarisë së saj, ruan dhe përmirëson mjedisin jetësor në përputhje me ligjin, dispozitat e tjera ashtu që:

- planifikon, organizon dhe zbaton mbrojtjen dhe përmirësimin e mjedisit jetësor në kuadrin e sjelljes dhe realizimit të planeve dhe programeve të punës dhe zhvillimit;

- përcjell gjendjen e mjedisit jetësor dhe merr masa në kohë të duhur për parandalimin dhe prishjen e tij, dhe

- siguron mbrojtjen dhe përmirësimin e mjedisit jetësor nga ndikimi negativ i aktiviteteve që kryhen në terren dhe në mjediset e Shoqërisë.

**Neni 20**

Drejtori Ekzekutiv i Shoqërisë është i detyruar të marrë masa për parandalimin e dëmtimit të mjedisit jetësor.

Të punësuarit në Shoqëri janë të obliguar të informojnë organet kompetente për aktivitetet që rrezikojnë mjedisin.

**VIII DISPOZITAT KALIMTARE DHE PËRFUNDIMTARE**

**Neni 21**

Emërimi i Bordit të Drejtorëve të Shoqërisë në përputhje me këtë Vendim do të bëhet me hyrjen në fuqi të këtij Vendimi.

Statuti i Shoqërisë dhe aktet e tjera të përgjithshme juridike do të miratohen brenda 60 ditëve nga emërimi i Bordit të Drejtorëve.

**Neni 22**

Ky Vendim hyn në fuqi ditën e miratimit dhe botohet në "Flet. Zyrt. të Malit të Zi - Dispozitat komunale".

Numër 02-016/25- 2177/1

Tuz, më 03.04.2025

**KUVENDI I KOMUNËS SË TUZIT,**

**Kryetari**

**Fadil Kajoshaj**